\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **PREŠOVSKÁ UNIVERZITA V  PREŠOVE**

# FAKULTA  MANAŽMENTU, EKONOMIKY A OBCHODU

*UL. KONŠTANTÍNOVA 16, 080 01 PREŠOV, SLOVENSKÁ REPUBKA*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

­

**Vyhlásenie fakultného kola**

***Študentskej vedeckej a odbornej konferencie***

**na akademický rok 2023/2024**

Dekan Fakulty manažmentu, ekonomiky a obchodu Prešovskej univerzity v Prešove vyhlasuje ***fakultné kolo Študentskej vedeckej a odbornej konferencie*** (FK ŠVOK) na akademický rok 2023/2024.

FK ŠVOK je vrcholným podujatím, na ktorom sa prezentujú najlepšie samostatné študentské vedecké práce študentov 1. a 2. stupňa štúdia FMEO PU. Hlavným cieľom ŠVOK je prehlbovať záujem študentov o vedeckú a výskumnú činnosť a podporovať ich tvorivosť a záujmovú činnosť. Víťazné práce FK ŠVOK ocení dekan FMEO PU zaujímavými cenami.

***Fakultného kola ŠVOK*** sa môžu zúčastniť všetci študenti všetkých ročníkov 1. a 2. stupňa štúdia FMEO PU samostatne alebo v riešiteľskom kolektíve. Zaradenie do sekcie vychádza z témy práce ŠVOK. Na FK ŠVOK je možné prihlásiť aj prácu, ktorá súvisí so záverečnou prácou študenta (bakalárskou resp. diplomovou prácou). FK ŠVOK sa bude pripravovať v nasledovných sekciách:

* + Manažment ľudských zdrojov,
	+ Marketing, obchod a psychológia obchodu,
	+ Financie a účtovníctvo,
	+ Manažérska informatika,
	+ Environmentálny manažment,
	+ Turizmus, hotelierstvo, kúpeľníctvo.

***Písomnú prihlášku na FK ŠVOK*** je potrebné kompletne vyplnenú a podpísanú doručiť pani Mgr. Danke Foltínovej **najneskôr do 22. marca 2024 (kontakt:** danka.foltinova@unipo.sk) Formulár písomnej prihlášky na FK ŠVOK je v prílohe č.1.

***Študentské práce na FK ŠVOK*** bude potrebné odovzdať v dvoch tlačených exemplároch pani Mgr. Danke Foltínovej **do 12. apríla 2024.** Verejné obhajoby študentských prác vo forme prezentácií sa uskutočnia v jednotlivých sekciách do konca apríla 2024. **Najlepšia práca bude jednorazovo ocenená mimoriadnym motivačným štipendiom.** Štatút ŠVOK a ďalšie podrobnejšie informácie o FK ŠVOK sú uverejnené na web stránke FMEO PU.

 **prof. Ing. Róbert Štefko, Ph.D.**

 dekan fakulty FMEO PU

Príloha č.1

|  |  |
| --- | --- |
|  | **Prihláška na fakultné kolo Študentskej vedeckej a odbornej konferencie FMEO PU** |
| **Názov študentskej práce na FK ŠVOK:**  |
| **Autor resp. autorský kolektív (meno priezvisko, tituly):** **......................................................****......................................................****......................................................****......................................................****......................................................** |
| **Stručná charakteristika (anotácia) práce:**  |
| **Predpokladaný počet strán práce:** |
| **Kontaktné údaje autora resp. autorov (mailové adresy, tel. čísla):** |
| **Záväzný dátum odovzdania 2 tlačených exemplárov práce: do 12.4.2024** |

**Dátum: Podpisy všetkých autorov:**